Αίγυπτος: Σεξουαλικά βασανιστήρια διαδηλωτών από όλα τα καθεστώτα (Greek & English subs)
Channel: omniatv
Date: 2013-07-20

Credits: http://www.youtube.com/watch?v=j2kMzrFHt-Y

-  Σαμίρα Ιμπραήμ, ακτιβίστρια και επιζώσα υποχρεωτικού «τεστ παρθενίας» το Μάρτιο του 2011.

Τα πρόσωπα έχουν αλλάξει, αλλά το σύστημα μένει το ίδιο. Καταπιεστικό. Απολυταρχικό. Δικτατορικό. Βασίζοντας την επιβίωσή του σε δομές αφαλείας με αγριότητα χωρίς όρια. Η στρατηγική του είναι ο τρόμος και τα βασανιστήρια το πιό τρομερό του όπλο: από ξυλοδαρμούς, κρέμασμα από χέρια και πόδια, χρήση ηλεκτροσόκ έως σχεδιασμένες σεξουαλικές επιθέσεις. Τα βασανιστήρια είναι διαδεδομένα και συμβαίνουν σε πολλά διαφορετικά μέρη: σε αστυνομικά τμήματα, κελλιά φυλακών, στο δρόμο, ακόμα και - ενίοτε - στο «Σπίτι της Δικαιοσύνης» της Αιγύπτου, το Ανώτατο Δικαστήριο.

Από τον Μουμπάρακ στην στρατιωτική χούντα και τώρα στη Μουσουλμανική Αδελφότητα, οι βασανισμοί και, συγκεκριμένα, τα σεξουαλικά βασανιστήρια, αποτελούν συνεχώς απειλή για τους Αιγύπτιους πολίτες. Υπάρχουν πολλά τέτοια παραδείγματα, από την υπόθεση του Εμάντ Ελ Καμπίρ υπό τον Μουμπάρακ, του Αχμέντ Ρασάντ υπό τη στρατιωτική χούντα του Ανώτατου Συμβουλίου των Ενόπλων Δυνάμεων (SCAF) και του Αϊμάν Μεχάννα υπό τη διακυβέρνηση της Αδελφότητας. Από τις σεξουαλικές επιθέσεις κατά διαδηλωτριών και γυναικών δημοσιογράφων υπό τον Μουμπάρακ το 2005, στη χρήση του λεγόμενου «τεστ παρθενίας» σε κρατούμενες ακτιβίστριες από το SCAF τον Μάρτη του 2011, έως την πιό πρόσφατα οργανωμένη σεξουαλική επίθεση κατά της Γιασμίν Ελ Μπαραμάουι και άλλων σε διαμαρτυρίες κατά της Αδελφότητας, τα οργανωμένα σεξουαλικά βασανιστήρια εξακολουθούν να χρησιμοποιούνται από το κράτος ως όπλο κατά των αντιπάλων του.

Ο σκοπός αυτών των σεξουαλικών βασανιστηρίων δεν είναι να αποσπάσουν ομολογίες ή πληροφορίες, αλλά να ταπεινώσουν, να τρομοκρατήσουν και να κάνουν τους αντιφρονούντες να σωπάσουν. Τα σεξουαλικά βασανιστήρια δεν διακρίνουν ανάμεσα σε άντρες και γυναίκες, μεγάλους ή μικρούς. Συμβαίνει σε πολλούς χώρους, μέσα ή έξω από τους τοίχους των φυλακών και των κρατητηρίων της χώρας. Τα σεξουαλικά βασανιστήρια έχουν φτάσει ακόμα και μέσα στο κτίριο του Ανωτάτου Δικαστηρίου, όπου ο Αχμάντ Τάχα βιάστηκε σε λίγα μόλις μέτρα απόσταση από τους δικαστές που θά 'πρεπε να προστατέψουν τα δικαιώματά του.